**VSAC “Malta”**

 Rēzeknes novada pašvaldības iestāde Veselības un sociālās aprūpes centrs “Malta” reģ. Nr. 90001863245 ir Rēzeknes novada pašvaldības veselības un sociālās aprūpes iestāde personām, kurām nepieciešama pagaidu sociālā un medicīniskā aprūpe.

 Centrs atrodas Rēzeknes novada pašvaldības pakļautībā.

Centra juridiskā adrese: Andrupenes iela 28, Maltas pagasts, Rēzeknes novads, LV- 4630.

Tālrunis: 64621108; 64634323

Vadītājs: Marts Hahelis, mob. t.: 29136913

Fakss: 64621108

E-pasts: vsacmalta@e-apollo.lv

 Centrs savā darbībā ievēro Latvijas Republikas Satversmi, Latvijas Republikas likumus, Latvijas Republikas Ministru kabineta noteikumus, Latvijas Republikas Labklājības ministrijas normatīvos aktus, Rēzeknes novada domes lēmumus, rīkojumus un norādījumus, kā arī citus Latvijas Republikas normatīvos aktus un centra nolikumu.

 *Centra galvenie uzdevumi ir šādi:*

* nodrošināt Centra pacientu īslaicīgu sociālo aprūpi;
* sadarbībā ar klientu ģimenes ārstiem veikt pastāvīgu medicīnisko aprūpi;
* organizēt racionālu ēdināšanu, ņemot vērā katras personas vecumu un veselības stāvokli;
* organizēt kultūras un reliģiskos pasākumus;
* organizēt palīdzību personas individuālo sociālo problēmu risināšanai.

 *Uzņemšanas un uzturēšanas noteikumi:*

* Centrā tiek uzņemtas personas, kam nepieciešama sociālā un medicīniskā aprūpe, ja šīm personām uzturēšanās nav kontrindicēta saskaņā ar tuberkulozes, psihisku saslimšanu. Minētās personas Centrā uzņem uz laiku līdz trim mēnešiem (bez dzīvesvietas deklarēšanas Centrā).
* par uzturēšanos Centrā persona maksā uzturēšanās maksu, kuras apmēru nosaka Rēzeknes novada dome.
* lai iestātos Centrā, personai jāiesniedz dokumenti Centra vadītājam. Persona tiek uzņemta Centrā, pamatojoties uz šādiem dokumentiem:
1. personas iesniegumu;
2. ģimenes ārsta nosūtījumu;
3. līgumu ar personu, tās likumīgo apgādnieku vai pašvaldību par personas ievietošanu Centrā.
4. persona, iestājoties Centrā, uzrāda pasi vai citu personas apliecinošu dokumentu.
5. persona uzņemšanas dienā noslēdz ar Centra vadītāju līgumu par saņemamo pakalpojumu apjomu un pakalpojumu apmaksas kārtību.